ddrg/super_eurlex huggingface dataset:
(13)

Vzhľadom na tento nedávny vývoj dospel ESRB k záveru, že aktiváciou právne záväzných opatrení zameraných na dlžníkov by sa zvýšila účinnosť opatrení, ktoré sú už zavedené, na riadne riešenie zraniteľných miest sektora nehnuteľností na bývanie v Rakúsku v strednodobom horizonte. Vždy, keď sa takéto záväzné opatrenia zamerané na dlžníkov posúdia ako nedostatočne účinné na riešenie zraniteľných miest v strednodobom horizonte, mala by sa zvážiť implementácia opatrení založených na kapitáli, ako sú nástroje zamerané na zvýšenie rizikových váh IRB pre expozície súvisiace s nehnuteľnosťami na bývanie, vankúš na krytie sektorového systémového rizika alebo proticyklický kapitálový vankúš Tieto opatrenia by zvýšili odolnosť bankového sektora v Rakúsku voči rizikám, ktoré by sa mohli nahromadiť, ako je pretrvávajúce nadhodnotenie cien nehnuteľností a do určitej miery uvoľnené podmienky poskytovania hypotekárnych úverov v posledných rokoch,
Článok 31

Zásady pre príspevky členov a pozorovateľov

1. Členovia a pozorovatelia platia ročné príspevky do konzorcia AnaEE-ERIC.

3. Nepeňažné príspevky sa berú do úvahy, len ak majú podobu účinného a vyčísliteľného príspevku do konzorcia AnaEE-ERIC vrátane personálu vyslaného do konzorcia AnaEE-ERIC a odsúhlasilo ich valné zhromaždenie. Valné zhromaždenie odsúhlasí systém účtovníctva, pravidlá prijímania nepeňažných príspevkov a posúdenie ich hodnoty.
Official Journal L 048 , 21/02/1973 P. 0010 - 0010

Finnish special edition: Chapter 3 Volume 5 P. 0096

Greek special edition: Chapter 03 Volume 9 P. 0045

Swedish special edition: Chapter 3 Volume 5 P. 0096



NARIADENIE KOMISIE (EHS) č. 486/73 z 13. februára 1973, ktoré mení a dopĺňa nariadenie (EHS) č. 1004/71 o stanovení poplatkov pre surový olivový olej KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS1 z 22. septembra 1966 o založení spoločnej organizácie trhu s olejmi a tukmi, naposledy zmenené a doplnené nariadením (EHS) č. 1547/722, najmä na jeho článok 13 ods. 4, so zreteľom na nariadenie Rady č. 162/66/EHS3 z 27. októbra 1966 o obchode s olejmi a tukmi medzi spoločenstvom a Gréckom, najmä na jeho článok 3 ods. 4 a ods. 9, keďže nariadenie Komisie (EHS) č. 1004/714 zo 14. mája 1971 o stanovení poplatkov pre surový olivový olej stanovuje inter alia, že dovozné poplatky sa ustanovia tak často, ako bude potrebné pre stabilitu trhu spoločenstva tak, aby sa ich zaistenie uplatňovalo aspoň raz týždenne; keďže, ak sa vývozné poplatky uplatňujú, nie je potrebné stanoviť dovozné poplatky v uvedených intervaloch; keďže v tomto prípade by sa po dobu, počas ktorej sa uplatňujú vývozné poplatky, nemali stanovovať dovozné poplatky; keďže opatrenia tohto nariadenia sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Článok 8 ods. 1 nariadenia (EHS) č. 1004/71 sa nahrádza takto: "1. Poplatky uvedené v článku 13 nariadenia č. 136/66/EHS a v článku 3 nariadenia č. 162/66/EHS sa stanovujú tak často, ako to bude nevyhnutné pre stabilitu trhu spoločenstva, a to takým spôsobom, aby sa zaistilo uplatňovanie aspoň raz týždenne. Ak sa však uplatní vývozný poplatok podľa článku 18 nariadenia č. 136/66/EHS, nemusia sa poplatky uvedené v pododseku stanovovať v uvedených intervaloch, ak sú vývozné poplatky v platnosti." Článok 2 Toto nariadenie nadobúda účinnosť v nasledujúci deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. februára 1973 Za Komisiu predseda François-Xavier ORTOLI 1 Ú. v. ES 172, 30.9.1966, s. 3025/66. 2 Ú. v. ES L 165, 21.7.1972, s. 1. 3 Ú. v. ES 197, 29.10.1966, s. 3393/66. 4 Ú. v. ES L 109, 15.5.1971, s. 17.
Úradný vestník L 055 , 28/02/1973 S. 0004 - 0004

Fínske špeciálne vydanie: Kapitola 1 Zväzok 1 S. 0103

Grécke špeciálne vydanie: Kapitola 01 Zväzok 1 S. 0190

Švédske špeciálne vydanie: Kapitola 1 Zväzok 1 S. 0103

Španielske špeciálne vydanie: Kapitola 01 Zväzok 1 S. 0206

Portugalské špeciálne vydanie Kapitola 01 Zväzok 1 S. 0206



Nariadenie Rady (ESUO, EHS, Euratom) č. 559/73 z 26. februára 1973, ktorým sa mení a dopĺňa nariadenie Rady (EHS, Euratom, ESUO) č. 260/68, ktorým sa určujú podmienky a postup uplatňovania dane v prospech Európskych spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, so zreteľom na Protokol o výsadách a imunitách Európskych spoločenstiev, najmä na jeho článok 13, so zreteľom na návrh Komisie, keďže na základe nedávneho rozhodnutia Súdneho dvora Európskych spoločenstiev a niektorých naliehavých sociálnych požiadaviek sa ukazuje ako želateľné zmeniť a doplniť ustanovenie nariadenia Rady (EHS, Euratom, ESUO) č. 260/68 [1] z 29. februára 1968, ktorým sa určujú podmienky a postup uplatňovania dane v prospech Európskych spoločenstiev, naposledy zmeneného a doplneného nariadením (Euratom, ESUO, EHS) č. 2531/72 [2], PRIJALA TOTO NARIADENIE: Článok 1 Nariadenie Rady (EHS, Euratom, ESUO) č. 260/68 z 29. februára 1968 sa mení a dopĺňa takto: V článku 3 ods. 3 písm. a) v prvej zarážke sa slová "príspevok na domácnosť" nahrádzajú slovami "príspevok pre hlavu domácnosti". Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Bude sa uplatňovať od 1. júla 1972. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 26. februára 1973 Za Radu predseda E. Glinne [1] Ú. v. ES L 56, 4.3.1968, s. 8. [2] Ú. v. ES L 272, 5.12.1972, s. 6. --------------------------------------------------
Úradný vestník L 155 , 11/06/1973 S. 0006 - 0006

Fínske špeciálne vydanie: Kapitola 1 Zväzok 1 S. 0104

Grécke špeciálne vydanie: Kapitola 01 Zväzok 1 S. 0196

Švédske špeciálne vydanie: Kapitola 1 Zväzok 1 S. 0104

Španielske špeciálne vydanie: Kapitola 01 Zväzok 1 S. 0217

Portugalské špeciálne vydanie Kapitola 01 Zväzok 1 S. 0217



Nariadenie Rady (ESUO, EHS, Euratom) č. 1544/73 zo 4. júna 1973, ktorým sa mení a dopĺňa nariadenie (EHS, Euratom, ESUO) č. 260/68, ktorým sa určujú podmienky a postup uplatňovania dane v prospech Európskych spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, so zreteľom na Protokol o výsadách a imunitách Európskych spoločenstiev, najmä na jeho článok 13, so zreteľom na návrh Komisie, keďže je potrebné zmeniť a doplniť nariadenie Rady (EHS, Euratom, ESUO) č. 260/68 [1] z 29. februára 1968, ktorým sa určujú podmienky a postup uplatňovania dane v prospech Európskych spoločenstiev, naposledy zmenené a doplnené nariadením (ESUO, EHS, Euratom) č. 559/73 [2] a vziať do úvahy nariadenie Rady (ESUO, EHS, Euratom) č. 1543 [3] zo 4. júna 1973, ktoré uvádza osobitné dočasné opatrenia uplatniteľné na úradníkov Európskych spoločenstiev platených z výskumných a investičných fondov, PRIJALA TOTO NARIADENIE: Článok 1 Nariadenie (ESUO, EHS, Euratom) č. 260/68 sa mení a dopĺňa nasledovne: a) V článku 2 sa dopĺňa šiesta a siedma zarážka nasledovne: - "osoby, ktoré majú nárok na príspevok pre prípad skončenia služobného pomeru podľa článku 3 a 4 nariadenia (ESUO, EHS, Euratom) č. 1543; - osoby, ktoré majú nárok na príspevok pre prípad skončenia služobného pomeru podľa článku 5 nariadenia (ESUO, EHS, Euratom) č. 1543." b) Článok 6 ods. 1 písm. b) sa dopĺňa nasledovne: "Tieto ustanovenia platia aj na platby uskutočnené podľa článku 5 nariadenia (ESUO, EHS, Euratom) č. 1543." Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 4. júna 1973 Za Radu predseda R. Van Elslande [1] Ú. v. ES L 56, 4.3.1968, s. 8. [2] Ú. v. ES L 55, 28.2.1973, s. 4. [3] Ú. v. ES L 155, 11.6.1973, s. 1. --------------------------------------------------
Úradný vestník L 155 , 11/06/1973 S. 0007 - 0007

Fínske špeciálne vydanie: Kapitola 1 Zväzok 1 S. 0105

Grécke špeciálne vydanie: Kapitola 01 Zväzok 1 S. 0197

Švédske špeciálne vydanie: Kapitola 1 Zväzok 1 S. 0105

Španielske špeciálne vydanie: Kapitola 01 Zväzok 1 S. 0218

Portugalské špeciálne vydanie Kapitola 01 Zväzok 1 S. 0218



Nariadenie Rady (ESUO, EHS, Euratom) č. 1545/73 zo 4. júna 1973, ktorým sa mení a dopĺňa nariadenie Rady (Euratom, ESUO, EHS) č. 549/69, ktorým sa stanovujú kategórie úradníkov a ostatných zamestnancov Európskych spoločenstiev, na ktorých sa vzťahujú ustanovenia článku 12, druhý odsek článku 13 a článku 14 Protokolu o výsadách a imunitách spoločenstiev RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, najmä na prvý odsek jej článku 28, so zreteľom na Protokol o výsadách a imunitách Európskych spoločenstiev, najmä na jeho články 16 a 22, so zreteľom na návrh Komisie, so zreteľom na stanovisko Zhromaždenia, so zreteľom na stanovisko Súdneho dvora, keďže je nevyhnutné zmeniť a doplniť nariadenie Rady (Euratom, ESUO, EHS) č. 549/69 [1] z 25. marca 1969, ktorým sa stanovujú kategórie úradníkov a ostatných zamestnancov Európskych spoločenstiev, na ktorých sa vzťahujú ustanovenia článku 12, druhý odsek článku 13 a článku 14 Protokolu o výsadách a imunitách spoločenstiev, v znení nariadenia (Euratom, ESUO, EHS) č. 2532/72 [2], aby sa vzalo do úvahy nariadenie Rady (ESUO, EHS, Euratom,) č. 1543 [3] zo 4. júna 1973, ktorým sa zavádzajú osobitné opatrenia, ktoré sa dočasne vzťahujú na úradníkov Európskych spoločenstiev platených z výskumných a investičných fondov, PRIJALA TOTO NARIADENIE: Článok 1 "f) osoby, ktoré majú nárok na príspevok stanovený pre prípad skončenia služobného pomeru podľa článkov 3 a 4 nariadenia (ESUO, EHS, Euratom) č. 1543; g) osoby, ktoré majú nárok na príspevok stanovený pre prípad skončenia služobného pomeru podľa článku 5 nariadenia (ESUO, EHS, Euratom) č. 1543." Článok 2 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 4. júna 1973 Za Radu predseda R. Van Elslande [1] Ú. v. ES L 74, 27.3.1969, s. 1. [2] Ú. v. ES L 272, 5.12.1972, s. 1. [3] Ú. v. ES L 155, 11.6.1973, s. 1. --------------------------------------------------
Úradný vestník L 277 , 03/10/1973 S. 0001 - 0001

Španielske špeciálne vydanie: Kapitola 11 Zväzok 4 S. 0123

Portugalské špeciálne vydanie Kapitola 11 Zväzok 4 S. 0123



Nariadenie rady (EHS) č. 2682/73 z 1. októbra 1973 o uzatvorení dočasnej Dohody medzi Európskym hospodárskym spoločenstvom a Tureckom v dôsledku pristúpenia nových členských štátov k spoločenstvu RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže spoločenstvo a Turecko ustanovili dodatkový protokol o úpravách, ktoré sa majú vykonať k dohode o vytvorení pridruženia medzi Európskym hospodárskym spoločenstvom a Tureckom v dôsledku pristúpenia nových členských štátov k spoločenstvu; keďže do vstupu uvedeného protokolu do platnosti je žiaduce čo najskôr prostredníctvom dočasnej dohody vykonať určité ustanovenia uvedeného protokolu týkajúce sa obchodu, PRIJALA TOTO NARIADENIE: Článok 1 Dočasná dohoda medzi Európskym hospodárskym spoločenstvom a Tureckom, v dôsledku pristúpenia nových členských štátov k spoločenstvu, spolu s deklaráciami, ktoré tvoria prílohu k záverečnému aktu, sa týmto uzatvárajú a schvaľujú v mene spoločenstva. Texty dohody a záverečného aktu tvoria prílohu k tomuto nariadeniu. Článok 2 Podľa článku 13 dohody uvedenej v článku 1, pokiaľ ide o spoločenstvo, oznámi predseda Rady druhej zmluvnej strane, že postupy potrebné na vstup dohody do platnosti boli ukončené [1]. Článok 3 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 1. októbra 1973 Za Radu predseda I. Nørgaard [1] Dátum vstupu tejto dohody do platnosti sa uverejní v Úradnom vestníku Európskych spoločenstiev. --------------------------------------------------
Úradný vestník L 314 , 15/11/1973 S. 0020 - 0021

Fínske špeciálne vydanie: Kapitola 3 Zväzok 5 S. 0176

Grécke špeciálne vydanie: Kapitola 03 Zväzok 10 S. 0041

Švédske špeciálne vydanie: Kapitola 3 Zväzok 5 S. 0176

Španielske špeciálne vydanie: Kapitola 03 Zväzok 7 S. 0086

Portugalské špeciálne vydanie Kapitola 03 Zväzok 7 S. 0086



Nariadenie Komisie (EHS) č. 3083/73 z 14. novembra 1973 o oznámení informácií nevyhnutných na vykonanie nariadenia (EHS) č. 2358/71 o organizácii spoločného trhu s osivami KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2358/71 [1] z 26. októbra 1975 o organizácii spoločného trhu s osivom, naposledy zmenené a doplnené nariadením (EHS) č. 1707/73 [2], a najmä na jeho článok 9, keďže článok 9 nariadenia (EHS) č. 2358/71 ustanovuje, že členské štáty a Komisia si navzájom poskytnú informácie nevyhnutné na uplatňovanie tohto nariadenia, keďže s ohľadom na informácie, ktoré majú komunikovať členské štáty Komisii je vhodné obmedziť ich pôvod a časové limity, v ktorých sa majú poskytnúť; keďže opatrenia ustanovené týmto nariadením sú v súlade so stanoviskom Riadiaceho výboru pre osivá, PRIJALA TOTO NARIADENIE: Jediný článok Členské štáty poskytnú Komisii, za všetky druhy alebo skupiny odrôd, na ktoré sa poskytla pomoc a pre každý hybrid kukurice na siatie, pre ktorý bola stanovená referenčná cena, informácie uvedené v prílohe podľa dátumov tam uvedených. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. novembra 1973 Za Komisiu François-Xavier Ortoli predseda [1] Ú. v. ES L 246, 5.11.1971, s. 1. [2] Ú. v. ES L 175, 29.6.1973, s. 5. -------------------------------------------------- PRÍLOHA Č. | Druh údajov (podľa druhu a skupiny odrôd) | Dátum dodania údajov | Rok zberu | Kalendárny rok nasledujúci po zbere | 1. | Celková plocha prihlásená na certifikáciu (v ha) | 1. júla | | 2. | Celková plocha prijatá na certifikáciu (v ha) | 15. decembra | | 3. | Odhadovaný zber (na 100 kg) | 15. decembra | | 4. | Odhad množstva, ktoré môže byť predložené na certifikáciu, na základe množstva certifikovaného skôr (odhad na 100 kg) | | 1. mája | 5. | Čistá predajná cena vyplatená pestovateľovi (odhad na 100 kg) | | 1. mája | 6. | Celkové zberané množstvo (na 100 kg) | | 1. októbra | 7. | Čistá predajná cena vyplatená pestovateľovi (konečná výška na 100 kg) | | 1. októbra | 8. | Celkové množstvo dovozu a vývozu za hospodársky rok | | 1. októbra | 9. | Zásoby na veľkoobchodnom stupni na konci hospodárskeho roku (na 100 kg) | | 1. októbra | 10. | Cena s dodaním na hranicu pre osivo hybridnej kukurice (na 100 kg) | 1. decembra, 1. januára, 1. februára, 1. marca, 1. apríla | --------------------------------------------------
Úradný vestník L 018 , 22/01/1974 S. 0092 - 0092



Nariadenie rady č. 153/74 zo 17. decembra 1973 o protokole, ktorý stanovuje určité ustanovenia týkajúce sa Dohody medzi Európskym hospodárskym spoločenstvom a Libanonskou republikou následne po pristúpení nových členských štátov k Európskemu hospodárskemu spoločenstvu (74/153/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na zmluvu [1] týkajúcu sa pristúpenia nových členských štátov k Európskemu hospodárskemu spoločenstvu a k Európskemu spoločenstvu pre atómovú energiu podpísanú v Bruseli 22. januára 1972, najmä na článok 108 aktu k nej priloženému, so zreteľom na odporúčanie Komisie, keďže sa želá, aby bol protokol, ktorý stanovuje určité ustanovenia týkajúce sa Dohody medzi Európskym hospodárskym spoločenstvom a Libanonskou republikou následne po pristúpení nových členských štátov k Európskemu hospodárskemu spoločenstvu, uzavretý, PRIJALA TOTO NARIADENIE: Článok 1 Protokol, ktorý stanovuje určité ustanovenia týkajúce sa Dohody medzi Európskym hospodárskym spoločenstvom a Libanonskou republikou následne po pristúpení nových členských štátov k Európskemu hospodárskemu spoločenstvu, prílohy, ktoré sú jeho neoddeliteľnou súčasťou, jeho záverečný akt a vyhlásenia priložené k záverečnému aktu sa týmto v mene Európskeho hospodárskeho spoločenstva uzatvárajú, schvaľujú a potvrdzujú. Texty protokolu a záverečného aktu sú priložené k tomuto nariadeniu. Článok 2 Predseda Rady Európskych spoločenstiev, podľa článku 11 protokolu, oznámi druhej zmluvnej strane, že rokovania, ktoré sú nevyhnutné na to, aby protokol [2] nadobudol indos, sú zo strany spoločenstva ukončené. Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. decembra 1973 Za Radu Predseda I. Nørgaard [1] Ú. v. ES L 73, 27.3.1972, s. 5. [2] Dátum nadobudnutia účinnosti protokolu sa uverejní v Úradnom vestníku Európskych spoločenstiev. --------------------------------------------------
Úradný vestník L 018 , 22/01/1974 S. 0001 - 0087



Nariadenie rady (EHS) č. 152/74 zo 17. decembra 1973 o uzatvorení Dohody medzi Európskym hospodárskym spoločenstvom a Libanonskou republikou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže dohoda medzi Európskym hospodárskym spoločenstvom a Libanonskou republikou podpísaná v Bruseli 18. decembra 1972 by sa mala uzatvoriť a deklarácie tvoriace prílohu k záverečnému aktu, taktiež podpísanému v Bruseli 14. mája 1973, by sa mali prijať; keďže, pretože dohodou sa ustanovuje Spoločný výbor, by sa mali vymenovať zástupcovia spoločenstva v tomto výbore, PRIJALA TOTO NARIADENIE: Článok 1 Dohoda medzi Európskym hospodárskym spoločenstvom a Libanonskou republikou, jej prílohy a protokoly a deklarácie tvoriace prílohu k záverečnému aktu sa týmto uzatvárajú, prijímajú a potvrdzujú v mene spoločenstva. Texty dohody a záverečného aktu tvoria prílohu k tomuto nariadeniu. [1] Článok 2 Podľa článku 21 dohody predloží predseda Rady Európskych spoločenstiev oznámenie, že postupy potrebné na vstup dohody do platnosti boli ukončené na strane spoločenstva. Článok 3 V rámci Spoločného výboru stanoveného v článku 14 dohody zastupuje spoločenstvo Komisia, ktorej pomáhajú zástupcovia členských štátov. Článok 4 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. [2] Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 1973 Za Radu predseda I. Nørgaard [1] Ú. v. ES L 18, 22.1.1974, s. 10. [2] Dátum vstupu dohody medzi EHS a Libanonskou republikou do platnosti sa uverejní v Úradnom vestníku Európskych spoločenstiev. --------------------------------------------------
Úradný vestník L 333 , 13/12/1974 S. 0027 - 0027

Grécke špeciálne vydanie: Kapitola 12 Zväzok 1 S. 0072

Španielske špeciálne vydanie: Kapitola 12 Zväzok 2 S. 0028

Portugalské špeciálne vydanie Kapitola 12 Zväzok 2 S. 0028

Fínske špeciálne vydanie: Kapitola 12 Zväzok 1 S. 0064

Švédske špeciálne vydanie: Kapitola 12 Zväzok 1 S. 0064



Nariadenie Komisie č. 3137/74 (Euratom) z 12. decembra 1974, ktoré mení a dopĺňa nariadenie Komisie č. 17/66/Euratom z 29. novembra 1966, ktorým sa udeľuje výnimka na prevoz malých množstiev rúd, východiskových materiálov a osobitných štiepnych materiálov z pravidiel kapitoly o dodávkach KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva pre atómovú energiu, najmä na jej článok 74, keďže objem výskumu s malými množstvami osobitných štiepnych materiálov sa od 29. novembra 1966 v spoločenstve a v krajinách mimo spoločenstva od nadobudnutia účinku nariadenia č. 17/66/Euratom zvýšil; keďže spoločenstvo môže, bez vplyvu na situáciu v zásobovaní spotrebiteľov v spoločenstve, prispieť k vývoju výskumu v najrozličnejších oblastiach prostredníctvom dodávania osobitných štiepnych materiálov vyrobených v týchto členských štátoch; keďže situácia v zásobovaní dovoľuje preto rozšíriť pravidlo o výnimke v článku 74 aj na osobitné štiepne materiály vyrobené v rámci spoločenstva, PRIJALA TOTO NARIADENIE: Článok 1 Článok 2 nariadenia Komisie č. 17/66/Euratom z 29. novembra 1966 o výnimke na prevoz malých množstiev rúd, východiskových materiálov a osobitných štiepnych materiálov z pravidiel kapitoly o dodávkach, uverejneného v Úradnom vestníku Európskych spoločenstiev 28. Decembra 1966, strana 4057/66, sa týmto mení a dopĺňa takto: "Vo vzťahu k osobitným štiepnym materiálom sa prevozom v spoločenstve, dovozom a vývozom do a zo spoločenstva udeľuje výnimka z ustanovení kapitoly VI zmluvy za predpokladu, že obsiahnuté množstvá vzťahujúce na základnú formu, neprekročia 200 gramov uránu - 235, uránu — 233 alebo plutónia na jednu transakciu až do ročného limitu 1000 gramov pre každú látku na užívateľa. V prípade dovozu a vývozu sa toto uplatní na ustanovenia dohôd o spolupráci, ktoré uzavrelo spoločenstvo s tretími krajinami." Článok 2 Toto nariadenie nadobúda účinnosť v deň uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. decembra 1974 Za Komisiu predseda François-Xavier Ortoli --------------------------------------------------
Úradný vestník L 106 , 26/04/1975 S. 0019 - 0019

Fínske špeciálne vydanie: Kapitola 2 Zväzok 2 S. 0051

Grécke špeciálne vydanie: Kapitola 11 Zväzok 7 S. 0021

Švédske špeciálne vydanie: Kapitola 2 Zväzok 2 S. 0051

Španielske špeciálne vydanie: Kapitola 11 Zväzok 5 S. 0170

Portugalské špeciálne vydanie Kapitola 11 Zväzok 5 S. 0170



Nariadenie Rady (EHS) č. 901/75 z 18. marca 1975 uzatvárajúce doplňujúci protokol k Dodatočnej dohode, týkajúcej sa platnosti, pre Lichtenštajnské kniežatstvo, Dohody medzi Európskym hospodárskym spoločenstvom a Švajčiarskou konfederáciou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže Nórsko nepristúpilo k Európskym spoločenstvám, doplňujúci protokol k Dodatočnej dohode, týkajúcej sa platnosti, pre Lichtenštajnské kniežatstvo, Dohody medzi Európskym hospodárskym spoločenstvom a Švajčiarskou konfederáciou by sa mal uzavrieť, PRIJALA TOTO NARIADENIE: Článok 1 Doplňujúci protokol k Dodatočnej dohode, týkajúcej sa platnosti, pre Lichtenštajnské kniežatstvo, Dohody medzi Európskym hospodárskym spoločenstvom a Švajčiarskou konfederáciou sa týmto uzatvára v mene spoločenstva. Text protokolu sa pripája k dokumentu. Článok 2 Predseda Rady sa týmto oprávňuje vymenovať osobu splnomocnenú podpísať protokol uvedený v článku 1 v mene spoločenstva a udeliť mu potrebné právomoci zaviazať spoločenstvo [1]. Článok 3 Toto nariadenie nadobúda účinnosť 1. mája 1975. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 18. marca 1975 Za Radu predseda R. Ryan [1] Dátum podpisu tohto protokolu sa uverejní v Úradnom vestníku Európskych spoločenstiev. --------------------------------------------------